2.
Praksisnære minimumsnormeringer i dagtilbud 
Tidl. politisk behandling
Forventet sagsgang
BY
Lovgrundlag
SAGENS INDHOLD
På vegne af Socialdemokratiet har byrådsmedlem Yda Dam (A) sendt 
følgende forslag til Byrådets behandling:
Baggrund:
Favrskov Kommune har siden 2020 levet op til minimumsnormeringerne i dagtilbud, 
hvor der på kommuneniveau og målt som et årligt gennemsnit, er mindst én 
pædagogisk medarbejder pr. tre børn i vuggestue og minimum en pædagogisk 
medarbejder pr. 6 børn i børnehaver
Problemstilling:
Selvom [adresse] ud fra den eksisterende overordnede, statistiske 
opgørelsesmetode lever op til minimumskravene, er det vores opfattelse, at forældre og 
medarbejdere i institutionerne ikke oplever, at opgørelserne er retvisende i forhold til 
hverdagen.
Socialdemokratiet ønsker derfor, at Byrådet præsenteres for en opgørelse over 
dagtilbuddenes praksisnære normering, der i højere grad afspejler hverdagen i de 
enkelte daginstitutioner. Formålet er at skabe større gennemsigtighed omkring de reelle 
normeringer for forældre og Byråd. 
Vi er ikke bekendte med de præcise muligheder for at trække reelle data for 
normeringerne på institutionsniveau i [adresse], og det forslås derfor, at 
forvaltningen udarbejder et forslag til, hvordan det kan gøres op. Alternativt kan en 
stikprøve, hvor institutionerne på en eller to givne dage melder ind, hvad den konkrete 
normering var eksempelvis kl. 7.00, 13.00 og 16.00. Det forslås at dataene 
efterfølgende behandles politisk i Børne- og Skoleudvalget, Økonomiudvalget og 
Byrådet.
Forslagsstillernes indstilling:
At det godkendes, at der udarbejdes en opgørelse over de reelle praksisnære 
normeringer i dagtilbud, og at forslaget oversendes til videre bearbejdning i 
forvaltningen.
INDSTILLING
Borgmesteren indstiller til Byrådet:
1.
At sagen drøftes.
BESLUTNING
[adresse]: 2025-00001
Dok-ID: [telefonnummer]
Sagsbehandler: tinj
Byrådet
24. juni 2025 19:00
Byrådet, 24. juni 2025:
Fraværende: Gunhild Schultz, Carlo Simonsen
Forslaget blev godkendt.
Bilag
.
